**Ministru kabineta rīkojuma projekta**

**„Par I.Allika pārcelšanu”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts civildienesta likuma 11. panta trešā daļa un 37. panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par I.Allika pārcelšanu” (turpmāk – rīkojuma projekts) paredz apstiprināt Labklājības ministrijas valsts sekretāra vietnieka Ingus Allika kandidatūru pārcelšanai Labklājības ministrijas valsts sekretāra amatā. Rīkojuma projekts izstrādāts pamatojoties uz Ekonomikas ministrijas 2016.gada 9.augusta vēstuli Nr. 1-1-7116 “Par I.Jaunzemes pārcelšanu”, ar kuru Ekonomikas ministrija lūgusi Labklājības ministrijas piekrišanu valsts sekretāres I.Jaunzemes pārcelšanai Ekonomikas ministrijas Administrācijas vadītāja amatā un I.Jaunzeme ir izteikusi piekrišanu. Tā kā ar 2016.gada 5.septembri ir plānots I.Jaunzemi iecelt Ekonomikas ministrijas Administrācijas vadītāja amatā, tad ar šo datumu ir vakants Labklājības ministrijas valsts sekretāra amats. Lai nodrošinātu kvalitatīvu Labklājības ministrijas funkciju izpildi, ievērojot labas pārvaldības principus un civildienesta uzdevumu efektīvu izpildi, kā arī, ņemot vērā I.Allika izglītību, profesionālo kvalifikāciju, zināšanas un prasmes atbilstību apstiprinātajam Labklājības ministrijas valsts sekretāra amata aprakstam, tad būtu lietderīgi lemt par I.Allika kandidatūras apstiprināšanu Labklājības ministrijas valsts sekretāra amatā. I. Allika Latvijas Universitātē iegūtais sociālo zinātņu maģistra grāds politikas zinātnē, profesionālās zināšanas un pieredze darba plānošanā, koordinēšanā un uzraudzībā sociālās apdrošināšanas, sociālās palīdzības, sociālās iekļaušanas, sociālā darba, darba attiecību, darba aizsardzības, sociālā dialoga, bērnu un ģimenes politikas jomā, kā arī ilggadēja pieredze vadošos amatos valsts pārvaldē ir būtiskas Labklājības ministrijas mērķu sasniegšanā. |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija | Ingus Alliks ir piekritis pārcelšanai valsts sekretāra amatā. |

*Anotācijas II – VII sadaļa – projekts šīs jomas neskar.*

Labklājības ministrs J.Reirs

19.08.016. 14:04

274

Z.Balode, 67021635

Zane.Balode@lm.gov.lv